
# JUDEŢUL HUNEDOARA

### CONSILIUL LOCAL VULCAN



**HOTĂRÂRE NR. 46 /2017**

privind aprobarea închirierii prin licitaţie publică a unor locuri de parcare de reşedinţă, aparţinând domeniului public al municipiului Vulcan

**Consiliul local al municipiului Vulcan,**

Având în vedere expunerea de motive a Primarului municipiului Vulcan, dl. Gheorghe Ile, înregistrată sub nr. 56/9612/22.05.2017 prin care se propune aprobarea închirierii prin licitaţie publică a unor locuri de parcare de reşedinţă aparţinând domeniului public al municipiului Vulcan,

Văzând Proiectul de hotărâre nr. 56/9613/2017, raportul Direcției ADPP din cadrul aparatului de specialitate al Primarului Municipiului Vulcan înregistrat sub nr. 59/9614/2017, avizul comisiei de specialitate ”Amenajarea teritoriului protecţia mediului şi turism” înregistrat sub nr. 60/9615/2017, de pe lângă Consiliul local ,

În conformitate cu prevederile art. 15 din Legea nr. 213/1998 privind proprietatea publică şi regimul juridic al acesteia, cu modificările și completările ulterioare, precum și cu prevederile art. 861, alin (3) din Noul Cod Civil;

În temeiul art.36 alin.(5) lit. „a”, şi art. 123 alin. (2) din Legea administraţiei publice locale nr. 215/2001,republicată, cu modificările şi completările ulterioare;

***HOTĂRĂŞTE :***

**Art.1** Se aprobă închirierea prin licitaţie publică a locurilor de parcare de reşedinţă amenajate în municipiul Vulcan, identificate conform anexelor nr. 1 şi nr. 2, care fac parte integrantă din prezenta hotărâre, astfel:

**-** b-dul M.Viteazu-zona bl.3A1-3C1-Grădiniţa PP+PN-Cinematograf -**94** locuri, din care **10** locuri sunt pentru persoanele cu grad de handicap- **(anexa nr.1);**

- b-dul M.Viteazu-zona bl. 1M-PT.11 -**52** locuri, din care **3** locuri sunt pentru persoanele cu grad de handicap - **(anexa nr. 2);**

**Art.2** Închirierea se va face în urma adjudecării licitaţiei publice, pentru o durată de 3 ani, cu posibilitate de prelungire, în condițiile legii.

**Art.3** Se aprobăcaietele de sarcinipentru organizarea licitaţiei, conform anexelor nr.3 şi nr.4, care fac parte integrantă din prezenta hotărâre.

**Art.4**. Preţul de pornire al licitaţiei va fi de 10 lei/loc parcare/lună pentru parcările identificate în anexele 1şi 2.

**Art.5**. Se împuterniceşte Primarul municipiului Vulcan să organizeze licitaţia şi să încheie contractul de închiriere cu persoana câştigătoare, în baza raportului de adjudecare a licitaţiei.

**Art.6.** La data intrării în vigoare a prezentei, se abrogă Anexa nr.7 din HCL. nr.39/2014, privind aprobarea închirierii prin licitaţie publică a unor locuri de parcare aparţinând domeniului public al municipiului Vulcan.

**Art.7**. Împotriva prevederilor prezentei hotărâri se poate face contestaţie în conformitate cu prevederile Legii nr. 554/2004 privind contenciosul administrativ, cu modificările şi completările ulterioare.

**Art.8** Prezenta hotărâre se comunică Instituţiei Prefectului - judeţul Hunedoara, primarului municipiului Vulcan, Direcţia Administrarea Domeniului Public şi Privat, Arhitect şef , Direcţiei economice şi se aduce la cunoştinţă publică.

VULCAN, 31.05.2017

PREŞEDINTE DE ŞEDINŢĂ: CONTRASEMNEAZĂ:SECRETAR Consilier Petculescu Petre Dan Jr. Peter Rodica

Prezenta hotărâre a fost adoptată prin vot liber exprimat , fiind exprimate 17 voturi „pentru”